b'\n_START_ARTICLE_\nRadio Murski val\n_START_PARAGRAPH_\nRadio Murski val je radijska postaja, ki s svojim radijskim signalom pokriva severovzhodno Slovenijo, predvsem Pomurje. Svoj program oddaja na ultrakratkovalovnih frekvencah 94,6 in 105,7 MHz, na srednjevalovni frekvenci 648 KHz ter preko svetovnega spleta._NEWLINE_Postaja je v zasebni lasti. Ker velja za regionalno pomemben medij, si je skupnost pomurskih ob\xc4\x8din prizadevala za nakup ve\xc4\x8dinskega dele\xc5\xbea, kar naj bi obvarovalo postajo pred komercializacijo, vendar jo je junija 2017 prevzel lokalni podjetnik in nekdanji zaposleni na radiu Janez Han\xc4\x8d.'